runetrust/blame-folketinget-dk huggingface dataset:
Lisbeth Bech-Nielsen (SF), 2024-09-10:
Tak for spørgsmålet.
I SF har vi faktisk et landdistriktsudspil på vej.
Vores ordfører, Karina Lorentzen Dehnhardt, præsenterer det snart med rigtig mange, synes vi selv, gode forslag – og jo også ved at anerkende, at regeringen også selv er kommet med et udspil.
Vi er så uenige i flere af tingene.
Vi ved jo også fra forskning, at det at have mere end 20 km til en uddannelsesplads simpelt hen er noget, der afholder mange unge mennesker fra at tage den, og det kan være, at bussen ikke går, eller at man ikke har en bil eller andet.
Så der er nogle meget konkrete problemstillinger.
Nu har jeg selv boet mange år i Aalborg, og et af de tiltag, vi tog for at håndtere noget af lægemanglen i Nordjylland, var simpelt hen at lave et studie på Aalborg Universitet.
For vi tænkte, at hvis man først kommer dertil for at læse medicin, kan det jo være, at man finder sig en kæreste og bliver boende, og der er faktisk nogle ret gode takter i det.
Så uddannelsesplacering kan jo løse rigtig, rigtig mange ting.
Vi ved så også, at det med at lave satellitter rundtomkring, som vi jo har gjort en del år efterhånden, ikke altid fungerer, men jeg er meget, meget åben over for det, og det ved jeg at vores uddannelsesordfører også er, og der kommer jo også en taxameterdiskussion.
Dennis Flydtkjær (DD), 2024-09-10:
Tak for svaret.
Og netop lægeuddannelsen i Aalborg er jo et supergodt eksempel på det; man havde jo massive problemer med lægemangel i Nordjylland, det har man i øvrigt også mange andre steder, men det har faktisk vist sig, at man både får uddannet utrolig mange gode læger, men også, at lægerne jo netop måske finder en kæreste, der har et andet arbejde, og får et netværk, og så bliver de i området.
Det er det, der ligesom også er hele argumentationen i forhold til at få en bedre fordeling af uddannelser, for virksomheder slår sig jo også tit ned der, hvor der er uddannelser, fordi de så kan få ny, højtkvalificeret arbejdskraft.
Så jeg tror, at en af de store ting, man kan gøre for landdistrikterne, er at få en bedre fordeling af uddannelser.
Så jeg vil egentlig bare sige tak for, at man vil være med til at kigge i den retning.
Lisbeth Bech-Nielsen (SF), 2024-09-10:
Selv tak.
Vi har jo helt tydeligvis ikke fundet den rigtige model endnu, og i SF er vi også optaget af, at man skal kunne bo og leve i hele landet.
Vi kan også se, at nogle af de store, man kan sige strukturelle ting, der er sket, jo er sådan noget som en kommunalreform, politireform og andet, som virkelig har omtegnet danmarkskortet, og det er jo ikke sådan lige at rulle tilbage.
Men vi skal gøre noget, for at man kan bo og leve i hele landet.
Henrik Frandsen (M), 2024-09-10:
Tak for ordet, og tak for en rigtig god tale, som jo fremkalder rigtig mange billeder på den indre nethinde.
Jeg tænker selvfølgelig på alle de citater, der var fra musikalske kunstnere gennem tiderne.
Nu skal jeg ikke blande mig i diskussionen om, hvorvidt playback er bedre end livemusik, men jeg vil bare nævne, at den mest klimavenlige model jo nok i virkeligheden er, når man spiller unplugged, altså hvor man spiller akustisk.
Så skal jeg nok lade være med at nævne Tønder Festival i den sammenhæng.
Det, jeg egentlig vil ind på, er, at ordføreren omtalte fremtidens pensionssystem.
Det er jo noget, der har givet anledning til en rigtig god debat her det sidste stykke tid, og jeg ved, at ordførerens parti før sommerferien og i hvert fald inden for det sidste års tid har foreslået, at stigningstakten i pensionsalderen skulle stoppe ved 69 år.
Jeg kunne egentlig godt tænke mig at spørge ordføreren om, hvad SF forestiller sig i forbindelse med den del af velfærdsforliget, som indebærer, at pensionsalderen stiger.
Kan ordføreren sætte lidt flere ord på det?
Lisbeth Bech-Nielsen (SF), 2024-09-10:
Allerførst vil jeg sige, at spørgeren jo er tidligere borgmester i Tønder, som er hjemsted for en rigtig, rigtig god festival, som jeg selv har besøgt flere gange.
Jeg kunne også se på Instagram, at landets statsminister også har besøgt den her til sommer, og måske har hun danset til »Prinsessen af Ålborg«, som jo er et af Poul Krebs' numre – han staver det godt nok med å og ikke med dobbelt-a, som jo er det rigtige.
I forhold til pensionsdebatten vil jeg sige, at man kan indrette en ny model på rigtig, rigtig mange måder, og jeg vil faktisk også gerne hilse Venstres forslag om en arbejdstidskommission velkommen.
For det er helt klart, at det betyder noget, hvor længe man kan arbejde, om man er nedslidt eller ej, om man er kommet på arbejdsmarkedet som 28-årig eller som 18-årig, og om man har mulighed for at efteruddanne sig og alt mulig andet.
Vi vil rigtig gerne diskutere, hvad pensionsalderen skal stige med, og det er derfor, vi har fremsat et beslutningsforslag.
Vi synes ikke, det skal svæve i uvished.
Vi synes, vi skal i gang med at forhandle nu, så vi kan få lavet et nyt velfærdsforlig, hvor vi forhåbentlig er flere partier, der er med.
Henrik Frandsen (M), 2024-09-10:
Nu bliver jeg selvfølgelig nødt til at bede ordføreren om at blive lidt mere konkret.
I det beslutningsforslag, der blev fremsat, stod der jo netop, at det skulle stoppe ved 69 år.
Ligger det stadig væk fast, at ordførerens parti mener, at det skal stoppe ved 69 år, eller er I åbne for, at pensionsalderen stadig væk skal stige, i takt med at levealderen stiger, men måske med en anden stigningstakt?
Lisbeth Bech-Nielsen (SF), 2024-09-10:
I vores forslag står der ikke, at det skal stoppe ved 69 år.
Der står, at vi ønsker, at der kommer forhandlinger nu, for det, Socialdemokraterne og statsministeren har lagt op til, har jo alene været, at man vil stemme for det i 2025, og at der så på et tidspunkt inden 2030 skal komme en løsning.
Det er jo 6 år, hvor folk skal gå rundt og være bekymret for, hvad der så sker.
Så det eneste, vi har sagt, er: Lad os forhandle, lad os sætte os til bordet, og så kan det forhåbentlig være, at vi kan finde en meget bedre model end den, vi har i dag.
Kim Aas (S), 2024-09-10:
Tak til ordføreren.
Det er jo sådan en hel musikquiz, vi er kommet ud i, og så kan man jo komme til Midtfyns Festival, som jeg lige har brugt weekenden på.
D-A-D var der, og der sang vi så med på »Sleeping my day away«, som det hedder på Fyn, og jeg ved ikke lige, om den gælder til noget af det her
For jeg forstår ikke helt, hvordan der er den her omprioritering, man her giver grønt lys for, og som jo vil give besparelser på den nære velfærd, og som vil give skattelettelser, og det hænger ikke rigtig sammen med det, som ordføreren så her på Christiansborg giver udtryk for.
Kan ordføreren uddybe det lidt?
Lisbeth Bech-Nielsen (SF), 2024-09-10:
Jeg tager mest det sidste som en kommentar, men jeg er enig med hr. Pelle Dragsted, og jeg synes heller ikke, det har været kønt.
Jeg tror, vi alle sammen er påvirket af situationen, måske i forskellig grad, men vi skylder at tale sandt og ordentligt om og til hinanden.
Pause Pause (Pause), 2024-09-10:
Mødet er udsat.
Jens Joel (S), 2024-09-10:
Tak til Liberal Alliances ordfører for talen.
Først vil jeg sige, at det er fuldstændig rigtigt, at der jo ikke på den måde er copyright i politik, og jeg er glad for, at vi sammen kan gøre noget for, at flere unge får et fritidsjob.
Det tror jeg vil være godt både for samfundet og ikke mindst for de unge selv.
Det er der nemlig også noget myndiggørelse og opdragelse i.
Så lad os gå videre ad den vej.
Nu, hvor vi er ved sådan at anerkende hinanden, kunne det måske også gå den anden vej, så Liberal Alliance måske overvejede at anerkende, at den her finanslov, vi diskuterer i dag, jo faktisk står på et endog meget solidt økonomisk fundament.
Vi har tårnhøj beskæftigelse, vi har en meget sund økonomi, vi har en meget høj konkurrenceevne.
Der vil jeg egentlig bare indledningsvis spørge, om ikke Liberal Alliances ordfører er enig i, at vi står rigtig godt og i en meget gunstig økonomisk situation – at vi har en sund økonomi.
Pelle Dragsted (EL), 2024-09-10:
Tak for det.
Det andet, som jeg også tror det er vigtigt at få sagt i den her diskussion, er jo, at de offentlige midler, som går til Mellemfolkeligt Samvirke og i øvrigt alle andre bistandsorganisationer, går til arbejde i det globale syd – bistandsprojekter, som er nøje reviderede.
Derfor bliver jeg simpelt hen så bekymret, når ordførere fra forskellige partier spreder de her påstande.
Så det er bare en appel – og det vil jeg sådan set også gerne have ordføreren til at bekræfte – til de andre ordførere om, at det er fint, at vi er uenige om de her ting, men kan vi ikke tale sandt og korrekt om de her ting?
Det synes jeg bare vi skylder, når vi taler fra den her talerstol.
Sólbjørg Jakobsen (LA), 2024-09-10:
Jeg har også med glæde læst materialet til på torsdag, hvor vi skal snakke mere om fritidsjob og reglerne på det område, og der tror jeg også at der kommer lidt mere anerkendelse fra Liberal Alliances side til regeringen.
Så det er jeg ikke for stolt til.
Det synes jeg.
Vi har en tårnhøj beskæftigelse.
Danskerne er i arbejde.
Vi har et erhvervsliv, der kører derudad, fordi vi har gode virksomheder.
Jeg synes, vi skal passe på med at stå og anerkende hinanden politisk, bare fordi vi har folk, der går på arbejde, og folk, der kører virksomheder.
Det er dem, vi skylder en anerkendelse for den tilstand, som økonomien er i i dag.
Jens Joel (S), 2024-09-10:
Den del er jeg selvfølgelig fuldstændig enig i, for det er jo ikke kun, hvad der kommer fra Christiansborg, der afgør, hvordan økonomien har det.
Men det er nu alligevel tankevækkende, at hr. Alex Vanopslagh for et par år siden sagde, at det, den daværende socialdemokratiske regering havde gjort, var at køre nationaløkonomien ud på et sidespor, og at man fodrede inflationen og gjorde problemerne værre.
Ved at hjælpe de pensionister, der ikke kunne betale deres regninger, ved at hjælpe de virksomheder, der var ved at lukke – og, som han sagde, valgkampen var ikke engang slut endnu – og ved at give så mange hjælpende hænder, var man faktisk i gang med at gøre det værre for os alle sammen.
Vil ordføreren anerkende, at det måske faktisk var en afbalanceret, sund krisepolitik, som ikke gjorde økonomien værre?
Sólbjørg Jakobsen (LA), 2024-09-10:
Liberal Alliance har simpelt hen ikke samme ståsted som Socialdemokratiet.
Derfor vil vores løsninger på det, vi er fælles om at se som problemer, mange gange være forskellige.
Det er ikke vores holdning, at vi skal dele checks ud, så folk kan få råd til at betale deres skatter, og det bliver det heller aldrig.
Hans Andersen (V), 2024-09-10:
Tak for det, og tak for talen.
Liberal Alliance vil jo gerne tale og taler meget gerne om skattelettelser.
Jeg kan så beklage, at den store aftale om historisk store skattelettelser, som vi er i gang med at udmønte for både 2025, altså næste år, og 2026, næste år igen, og som berører over 3 millioner arbejdende danskere, ønsker Liberal Alliance ikke at støtte op om.
Sólbjørg Jakobsen (LA), 2024-09-10:
Vi deler klart ambitionen om skattelettelser, men har forskellige syn på, hvordan det skal gøres; det er jo meget tydeligt, hvis man kigger på Venstre og Liberal Alliance.
I Liberal Alliance drømmer vi om et skattesystem, der er langt mere simpelt eller ikke mere komplekst, som det er blevet med den seneste aftale, I lavede.
Det er jo dejligt, at der kommer skattelettelser til danskerne – det under jeg dem gerne – men man kan ikke gøre det uden at indføre nye komplicerede systemer og komme med en toptopskat.
Da vi er et liberalt parti og et parti, der går højt op i, at vi skal have et meget mere simpelt og fleksibelt skattesystem, er det ofte derfor, at Liberal Alliance ikke er enige med Venstre i, at skattelettelserne ikke kan laves uden at komplicere systemet yderligere.
Lisbeth Bech-Nielsen (SF), 2024-09-10:
Det kan jeg bekræfte, og jeg er enig med hr. Pelle Dragsted.
Kim Aas (S), 2024-09-10:
Tak til ordføreren for det.
Men det ændrer ikke på, at ordførerens parti mange gange har angrebet Socialdemokratiet for, at vi nogle gange ikke er i sync med vores bagland og vores borgmestre og sådan noget.
Og man kan sige, at det, der så bare kan undre, er, at SF så heller ikke helt er i sync med, hvad der bl.a. foregår i Hvidovre Kommune, hvor man jo går imod det, som man egentlig siger her, altså netop det der med, at den nære velfærd kommer til at få nogle udfordringer, samtidig med at man giver skattelettelser.
Så der er der sådan en forskel.
Kan ordføreren se, at det kan være en udfordring for SF?
Lisbeth Bech-Nielsen (SF), 2024-09-10:
Nej, det kan jeg ikke.
Altså, det, jeg står og siger i dag, er som det ene, at der er brug for en strukturelt anderledes måde at sikre økonomien til kommunerne derude på.
For hvis man får et engangsbeløb, som selvfølgelig har været en stor hjælp her og nu, men ikke kan være sikker på, at det kommer næste år, så kan man jo ikke investere i flere pædagoger, flere sosu'er eller anden kernevelfærd.
For det gør man jo ikke for et år ad gangen, og derfor er der brug for noget, der strukturelt er helt anderledes, og det er det, jeg siger.
Det andet, jeg siger, er, at jeg er sikker på, at Socialdemokratiet, måske ikke i regering, men som parti, også er enige i, at den underfinansiering, der har været igennem mange år, har haft meget alvorlige konsekvenser derude, og at der derfor er brug for en genopbygning af kernevelfærden.
Birgitte Vind (S), 2024-09-10:
Tak for ordet, og tak til ordføreren for talen.
Det er jo sådan, at Hvidovre Kommune rent faktisk har fået tilført midler med de penge, der nu er aftalt med økonomiaftalen m.v.
Kan ordføreren bekræfte, at SF's borgmester i Hvidovre rent faktisk har indført skattelettelser for et tocifret millionbeløb, der kunne have været brugt til velfærd?
Lisbeth Bech-Nielsen (SF), 2024-09-10:
Altså, jeg ved godt, det er sådan en socialdemokratisk disciplin at sende folk op med et talepapir for at stille det samme spørgsmål igen og igen, men jeg synes simpelt hen ikke, det er rimeligt – specielt ikke, når jeg ligesom rækker ud og siger: Jeg synes faktisk, at finansministeren har åbnet op for, at der er noget galt i den måde, man laver økonomiaftaler på herinde, og at man godt er klar over den konsekvens, det har ude i kommunerne, altså at selv når man kommer med et ekstraordinært bidrag, som finansministeren har gjort i år, så bliver det betragtet og kan ikke betragtes som andet derude end et engangsbeløb, og derfor kan det ikke investeres i kernevelfærden.
Hvad et kommunalt budget er resultatet af ude i kommunerne, ved alle – Socialdemokratiet har jo masser af borgmestre.
Der laver man jo masser af budgetforlig, hvor der skal indgås aftaler, f.eks. også med de borgerlige.
Sådan fungerer det ude i kommunerne, men jeg synes, at vi skal snakke om det, vi gør herinde, og hvordan vi behandler kommunerne herindefra.
Birgitte Vind (S), 2024-09-10:
Med al respekt hænger tingene jo sammen, og de økonomiske rammer, vi laver her, har jo stor betydning for kommunerne.
Ordføreren svarede faktisk ikke på mit spørgsmål: Kan ordføreren bekræfte, at SF-borgmesteren i Hvidovre Kommune har indført skattelettelser?
Lisbeth Bech-Nielsen (SF), 2024-09-10:
Prøv at høre: Jeg håber ikke, at det her betyder, at Socialdemokratiet synes, det er ønskværdigt, at jeg skal stille et spørgsmål om, hvor mange budgetforlig, som har indeholdt skattelettelser, der er indgået med en socialdemokratisk borgmester.
Altså, helt ærligt, prøv lige at tænke det til ende.
Det er jo nok de fleste.
Ude i det kommunale landskab laver man tit meget, meget brede aftaler, og jeg ved ikke, for jeg har ikke dykket ned i, hvad der skete i Hvidovre, hvem der har ønsket det der.
Man laver jo meget, meget brede budgetforlig derude, og det gør man også i et hav af kommuner med socialdemokratiske borgmestre.
Altså, er det værdigt, at jeg så skal stille et spørgsmål for at få en liste over alle de steder, hvor der har været skattelettelser i socialdemokratiske kommuner?
Nej, jeg synes, at det her er under niveau.
Jens Joel (S), 2024-09-10:
Tak til ordføreren for talen.
Under niveau synes jeg måske det er, hvis man lader, som om det her er et eller andet med et talepapir.
Altså, historien går som følger: Der bliver sagt, i øvrigt også fra SF i Hvidovre, og der bliver kørt kampagner imod det, at der ikke må laves skattelettelser, fordi vi har brug for pengene i velfærden.
Så bliver der i øvrigt sagt, efter der er lavet en økonomiaftale, at nu har vi ikke råd til velfærd, fordi der er lavet en økonomiaftale, som er for stram, og at det er et problem for finansministeren.
Så vælger man at lave en aftale i Hvidovre, hvor man giver skattelettelser, som jo betyder, at der er noget velfærd, man ikke kan lave.
Det er bare det, vi gerne vil have ordføreren til at bekræfte.
Det er jo en helt almindelig politisk prioritering, men det viser jo, at den diskussion, vi har herinde, om, at man er the bad guy, hvis man kan give en skattelettelse, ikke er den kommunale virkelighed, som SF's borgmester oplever i eksempelvis Hvidovre.
Det er sådan set bare det, vi i al beskedenhed prøver at få et svar på.
Lisbeth Bech-Nielsen (SF), 2024-09-10:
Jeg tror, at i i hvert fald halvdelen, måske langt de fleste, af de kommuner, hvor der er blevet lavet budgetter, vil man gerne have en meget, meget bred aftale.
Det betyder, at man måske får lidt mere velfærd, end de blå partier ellers ville have ønsket sig, og at man måske får nogle skattelettelser, man ikke selv havde ønsket sig.
I et borgmesterparti som Socialdemokratiet oplever man det jo hele tiden.
Det er jo ikke det, der er pointen.
Problemet er, at hvis man får dækket et hul, der bl.a. er opstået på grund af grundskyld, én gang, kan man ikke bruge det på løbende udgifter, som at man gerne vil have flere pædagoger eksempelvis.
Det er jo derfor, borgmestrene, også socialdemokratiske, siger, at vi har brug for et andet system, og at vi har brug for at vide, at det, vi f.eks. fik i år, faktisk er varigt, for så kan vi begynde at ansætte pædagoger eller andet for de penge.
Jens Joel (S), 2024-09-10:
Det kan vi jo godt have en diskussion om.
Nu er det jo os, der stiller spørgsmålene, og vi vil godt have en diskussion af, hvordan man har indrettet det her system.
Men det, vi spørger om, er, om det er rigtigt, når SF siger, at man ikke kan lave velfærd og have skattelettelser på samme tid, når man kan se, at der er SF-borgmestre, som ønsker at lette skatten og dermed ikke har råd til nogle andre ting.
Så det handler sådan set ikke om, at vi ikke kan lave et bedre system for, hvordan man styrer kommunernes økonomi; det kan vi sagtens tage en diskussion af.
Det, der er diskussionen her, er, at der fra SF's side bliver ført kampagne for, at man ikke kan lette skatten, for så vil man ikke velfærden, mens man ude i kommunerne gør præcis det, både letter skatten og siger, at man beskytter velfærden.
Lisbeth Bech-Nielsen (SF), 2024-09-10:
Altså, det, jeg siger, er, at ting har konsekvenser, og når hr. Jens Joels parti er medlem af en regering, der bruger 7 mia. kr. på skattelettelser varigt, og så siger, at det er håbløst uansvarligt af SF at ville bruge 2 mia. kr. på noget, der vil komme børnefamilierne til gode, så er det det, jeg som finansordfører herinde og ikke som borgmester i en kommune siger er det, jeg synes vi skal snakke om.
Hvordan man så kunne håndtere et budget ude i en kommune for at få alle partier med, må man jo håndtere derude.
Jeg er optaget af, at vi ikke giver kommunerne nogle helt urimelige arbejdsvilkår i forhold til sådan en klatøkonomi eller zigzagkurs, som vi har set igennem mange år.
Pelle Dragsted (EL), 2024-09-10:
Tak for det.
Jeg tager ordet, fordi jeg synes, der er blevet fremsat nogle grove påstande og usandheder om den organisation, der hedder Mellemfolkeligt Samvirke, i den her debat.
Der er ordførere, der har sagt, at de sprøjter antisemitisk propaganda ud.
Mellemfolkeligt Samvirke har haft nogle medlemmer, som har delt nogle i mine øjne dybt krænkende antisemitiske karikaturtegninger.
Der er nogle partier, der elsker den slags karikaturtegninger, når det gælder andre minoriteter, men lad nu det ligge.
Det synes jeg at vi skylder at sige.
Vi står på demokratiets fineste talerstol, og der kan man ikke være bekendt at sprede usande påstande om en dansk ngo.
Det synes jeg vi skal være for gode til.
Man må gerne være uenige med Mellemfolkeligt Samvirke, men man skal huske at fortælle hele sandheden.
Og sandheden her er altså, at Mellemfolkeligt Samvirke utvetydigt og entydigt har fordømt de her antisemitiske karikaturtegninger.
Det vil jeg gerne have ordføreren til at bekræfte.
Lisbeth Bech-Nielsen (SF), 2024-09-10:
Nej, med hensyn til detaljerne i, hvad man gør i Hvidovre, kan jeg ikke, men overordnet set vil jeg sige, inden finansordføreren sætter andre i gang med det samme spørgsmål, at jeg ved, at man er bekymret for at bruge noget, man betragter som et engangsbeløb, fordi man jo ikke kan vide, om man får det igen næste år, og at man afsætter det til velfærd, hvor man jo helst gerne vil have, at det er blivende investeringer, altså hvis man f.eks. ansætter flere pædagoger i en daginstitution.
Så ved jeg, at det har haft helt konkret betydning med den ændrede grundskyld og de fejlagtige ejendomsvurderinger, og jeg tror, det er i omegnen af 27 mio. kr., man har mistet på grund af det, og så har der været inflation og andre ting.
Så jeg tror bare, at kommunerne har været virkelig hårdt ramt, både på grund af noget, der er kommet fra den store verden, men egentlig også noget, der er kommet herindefra eller fra regeringen.
Så har der både manglet likviditet nogle steder, og så har andre ikke kunnet leve op til servicerammen, og jeg vil bare gerne igen anerkende, at finansministeren faktisk har sagt, at vi bliver nødt til at gøre noget anderledes i forhold til kommunerne, og jeg håber, det så også betyder, at de får mulighed for flerårige budgetter.
For jeg tror faktisk, at vi klatter en masse penge væk på den her uansvarlige måde at føre økonomisk politik på ude i kommunerne.
Hans Andersen (V), 2024-09-10:
Tak for det.
Tak for talen.
I både SF og Venstre er vi optaget af familiepolitik, og jeg forstår, at SF ønsker at afsætte 2 mia. kr. årligt til at kunne sikre, at forældre kan være hjemme med deres syge børn.
Men må jeg forstå det på den måde, at det skal finansieres ved at tilbagerulle de skattelettelser til de 60.000 familieejede virksomheder, der kan se frem til en skattelettelse?
Eller hvordan vil SF finansiere sådan et forslag?
Birgitte Vind (S), 2024-09-10:
Tak for det, og tak til ordføreren for talen.
Det er jo sådan, at regeringen, som ordføreren måske også giver udtryk for, er meget optaget af, hvordan det er at bo uden for de store byer; vi er meget optaget af et sammenhængende Danmark.
Og noget af det, vi ved har stor betydning, når man måske bor uden for de store byer, er adgangen til ungdomsuddannelser.
Er ordføreren enig i, at noget af det, som vi har et ansvar for her fra Christiansborgs side, rent faktisk er at skabe gode rammer for ungdomsuddannelser i hele landet?
Dennis Flydtkjær (DD), 2024-09-10:
Vi går meget konstruktivt ind i øvelsen, og vi er enige i sigtet med det.
Men den model, der er lagt frem, synes vi bare ikke rammer helt inden for skiven, fordi det netop gør, at der er en del af de uddannelsessteder, som ligger ude i landdistrikterne, der kommer til at blive ramt af det og ikke får det nødvendige løft.
Man har fået forskellige tilskud, alt efter om det var gymnasie eller handelsskole, så øvelsen er jo god.
At man så ikke rammer helt inden for skiven, gør jo, at det er noget, vi vil prøve at få rettet op på i de næste forhandlinger.
Så det er for tidligt at skrive under på det allerede nu, men vi går gerne ind i øvelsen, men det skal også være med det fokus, at især de institutioner, der ligger i landdistrikterne, altså skal have et løft.